DRUGI DOHODKI KVIZ

1. Za druge dohodke se štejejo vsi tisti dohodki fizične osebe, ki jih ni mogoče uvrstiti v katero drugo (starostno kategorijo/**dohodninsko kategorijo**)

2. Kateri so drugi dohodki?

Izberi enega ali več:

a. nagrade,

b. darila,

c. dobitki v nagradnih igrah, ki niso igre na srečo, kjer je potrebno določeno znanje, spretnost ali naključje, ...

3. Med druge dohodke, ki se ne vštevajo v davčno osnovo, sodijo kadrovske in druge štipendije: do višine (povprečne plače/minimalne plače) za študij v Sloveniji, do višine minimalne plače povečane za 60 % za študij v tujini. Štipendija, ki presega tako določen znesek, se všteva v davčno osnovno v višini, ki **presega** ta znesek.

4. Če fizična oseba obdaruje drugo fizično osebo (in gre za premično premoženje), se takšno darilo ne obdavči, razen če presega (4.000 €/**5.000 €**) (darila, prejeta od istega darovalca v 12 mesecih, se seštevajo). Če presega omenjeni znesek ali gre za nepremičnino, mora prejemnik darila najpozneje v 15 dneh na pristojni davčni urad poslati obrazec, ki se imenuje »Napoved za odmero davka od prejetega darila«. Davčni organ odmeri davek z odločbo v 30 dneh po prejemu davčne napovedi. Davčne stopnje so različne glede na dedne redove.

5. Davka na prejeto darilo ne plača (sošolec/ **otrok**), posvojenec, zakonec ali zunajzakonski partner darovalca, zet, snaha, pastorek in obdarjenec, ki z darovalcem živi v registrirani istospolni partnerski skupnosti.

Oprostitev velja tudi za osebo, ki je prejela darilo, ki ima status kulturnega spomenika, ter npr. tudi za kmete, ki dobijo v dar kmetijsko zemljišče ali kmetijo. Zakonodaja pozna še nekatere oprostitve. V omenjenih primerih oprostitve je treba napoved vseeno vložiti.

6. Če darilo prejme fizična oseba od pravne osebe, ki ni njen **delodajalec**, se takšno darilo obdavči, razen če vrednost darila ne presega **42 €** oziroma če skupna vrednost vseh daril, prejetih v koledarskem letu od istega darovalca, ne presega 84 €. Darovalec izračuna in plača akontacijo dohodnine v višini 25 % od vrednosti darila. Fizična oseba, ki prejme darilo, mu mora predložiti svojo davčno številko. Če tega ne stori, se ji darilo ne sme izdati.

7. Darila, ki jih zagotovi delodajalec delojemalcu (nekdanjemu, zdajšnjemu ali prihodnemu) ali njegovemu družinskemu članu, se šteje kot darilo/boniteta, ki je obdavčljiva z dohodnino skupaj s plačo. Izjema so darila do vrednosti 13 € ob pogoju, da ne gre za redne ali pogoste bonitete.

8. Če delojemalec/**delodajalec** podari otroku

delojemalca darilo v mesecu decembru, se vrednost darila ne všteva v davčno osnovo delojemalca, če njegova vrednost ne presega 42 €. Navedeno velja za darilo otroku do starosti 15 let. Če so torej izpolnjeni vsi trije kriteriji (december, do 42 €, 15 let) darilo ni obdavčeno, sicer pa je.